Na temelju odredbi Zakona o fiskalnoj odgovornosti (Narodne novine broj 111/18) odredbi Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine broj: 95/19) i članka 72. Statuta Osnovne škole Obrovac, ravnatelj donosi:

**PROCEDURU**

**o sadržaju i načinu vođenja evidencije ugovora u Osnovnoj školi Obrovac**

**Članak 1.**

 Ovom Procedurom o sadržaju i načinu vođenja evidencije ugovora ( u daljnjem tekstu: Procedura) u Osnovnoj školi Obrovac, Obrovac ( u daljnjem tekstu: Škola) propisuje se sadržaj i način vođenja evidencije ugovora koje je Škola zaključila s pravnim i fizičkim osobama u okviru poslova iz svog djelokruga rada.

**Članak 2.**

 Škola vodi evidenciju ugovora iz članka 1. ove Procedure na Obrascu evidencija sklopljenih ugovora s pravnim i/ili fizičkim osobama koji je sastavni dio ove Procedure.

 Evidencija ugovora vodi se za razdoblje jedne kalendarske godine, u elektroničkom obliku u tajništvu Škole.

 Evidenciju ugovora vodi tajnik Škole.

**Članak 3.**

Evidencija Ugovora sadrži slijedeće podatke:

1. Redni broj ugovora
2. Klasa i urudžbeni broj
3. Pravna i/ili fizička osoba s kojom je zaključen ugovor
4. Predmet ugovora
5. Datum sklapanja ugovora
6. Trajanje ugovora

**Članak 4.**

 Evidencija ugovora sukladno ovoj Proceduri i ugovori na temelju kojih se vrši upis, čuvaju se sukladno odredbama Pravilnika o zaštiti arhivskog i registraturnog gradiva.

 Preslike ugovora koje je Škola zaključila s pravnim i/ili fizičkim osobama, odnosno preslika evidencije ugovora dostavljaju se na znanje voditelju računovodstva u Školi.

**Članak 5**

 Ova procedura stupa na snagu danom donošenja i objavit će se na mrežnoj stranici i oglasnoj ploči Škole.

 Ravnatelj:

 Željko Modrić, prof.

KLASA:602-11/19-01/01

URBROJ:2198-1-30-19-01

Obrovac, 25. listopada 2019.g.

REPUBLIKA HRVATSKA

ZADARSKA ŽUPANIJA

OSNOVNA ŠKOLA OBROVAC

23450 OBROVAC

EVIDENCIJA SKLOPLJENIH UGOVORA

|  |  |  |  |  |  |
| --- | --- | --- | --- | --- | --- |
| Redni br. | KLASA:URBROJ: | Pravna i/ili fizička osoba s kojom je zaključen ugovor | Predmet ugovora | Datum sklapanja ugovora | Trajanje ugovora |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |